stanford-oval/wikipedia huggingface dataset:
The Avengers: Earth’s Mightiest Heroes
Äänirooleissa

| 0 | 1 | 2 |
| --- | --- | --- |
|  Brian Bloom  | … |  Kapteeni Amerikka   |
|  Wally Wingert  | … |  Muurahaismies, MODOK   |
|  Fred Tatasciore  | … |  Hulk, Painovoima   |
|  Eric Loomis  | … |  Rautamies   |
|  Rick D. Wasserman  | … |  Thor, Imijä   |
|  Colleen O’Shaughnessey  | … |  Ampiainen   |
|  Jeffrey Combs  | … |  Johtaja   |
|  Chris Cox  | … |  Haukansilmä, Purppuradynamo   |
|  Alex Désert  | … |  Nick Fury   |
|  Robin Atkin Downes  | … |  Paroni Zemo, Kuvotus   |
|  Kyle Hebert  | … |     |
|  Phil LaMarr  | … |  J.A.R.V.I.S., Ihmemies   |
|  James C. Mathis III  | … |  Musta Pantteri   |
|  Nolan North  | … |  Balder   |
|  Dawn Olivieri  | … |  Pepper Potts   |
|  Kari Wahlgren  | … |  Lumoajatar, Jane Foster   |
Äänirooleissa > Suomeksi

| 0 | 1 | 2 |
| --- | --- | --- |
|  Markus Blom  | … |  Rautamies (1. kausi), Möykky (1. kausi)   |
|  Juha Haukka  | … |  Rautamies (2. kausi)   |
|  Juha Paananen  | … |  Thor (1. kausi), Apinamies   |
|  Markus Niemi  | … |  Thor (2. kausi), MODOK, Fandral, Volstagg, Rhodey/Sotakone, Ultron (2. kausi)   |
|  Bruno Lähteenmäki  | … |  Hulk (1. kausi), Malekith Kirottu, Chemistro (1. kausi), Punakallo   |
|  Sami Kuronen  | … |  Hulk (2. kausi), J.A.R.V.I.S. (2. kausi)   |
|  Jari Salo  | … |  Kapteeni Amerikka (1. kausi), J.A.R.V.I.S. (1. kausi)   |
|  Pasi Ruohonen  | … |  Kapteeni Amerikka (2. kausi)   |
|  Joonathan Kettunen  | … |  Muurahaismies (1. kausi), Paroni Zemo, Paroni Strucker, Kuvotus, Elolaser   |
|  Antti Jaakola  | … |  Muurahaismies (2. kausi), Leonard Samson, Wolverine   |
|  Rinna Paatso  | … |  Ampiainen (1. kausi), Lumoajatar   |
|  Tiiamari Mikkola  | … |  Ampiainen (2. kausi)   |
|  Arto Nieminen  | … |  Musta Pantteri (1. kausi), Viikatemies   |
|  Kari Tamminen  | … |  Musta Pantteri (2. kausi), T’Chaka / entinen Musta Pantteri, Odin (1. kauden jakso 3), Luke Cage   |
|  Saku Mäkynen  | … |  Haukansilmä (1. kausi), Musta Pantteri (1. kauden jakso 4), Jimmy Woo (1. kausi), Whirlwind   |
|  Tero Koponen  | … |  Haukansilmä (2. kausi), Rautanyrkki, Arnim Zola (2. kausi)   |
|  Sasu Moilanen  | … |  Nick Fury, Odin (1. kauden jakso 26), Balder, Eitri, Clay Quartermain, Imijä, Ulik, Kang Valloittaja   |
|  Rauno Ahonen  | … |  Johtaja, Painovoima, Paroni Strucker (1. kauden jakso 1)   |
|  Juhani Rajalin  | … |  Loki, Ihmemies, Purppuradynamo, Klaw, Thaddeus Ross, Blizzard, Harmaa Kalma, Vision, Herra Fantastinen   |
|  Kristina Vahvaselkä  | … |  Musta Leski, Hela, Sif, Jane Foster, Maria Hill   |
|  Minna Tasanto  | … |  Matkijalintu, Viper   |
|  Marko Stjärnvall  | … |  Möykky (2. kausi)   |
|  Anna-Maija Tuokko  | … |  Madame Viper (2. kausi)   |
|  Jenni Sivonen  | … |  Carol Danvers, Pepper Potts (2. kausi)   |
|  Tommi Salminen  | … |  Ihmissoihtu   |
|  Mari Riikonen  | … |  Näkymätön nainen, Maria Hill (2. kausi)   |
Sarjakuva

Animaatiosarjan pohjalta tehtiin myös neliosainen sarjakuva, jota tekivät Christopher Yost, Scott Wegener ja Patrick Scherberger.
Kristinusko Maltalla

Tämä artikkeli kertoo kristinuskosta Maltalla. Valtaosa Maltan väestöstä kuuluu roomalaiskatoliseen kirkkoon. Katolisen kirkon osuus väestöstä oli vuonna 2006 yli 90 prosenttia.
Historia

Maltalla on historian saatossa ollut monia erilaisia sivilisaatioita. Ristiretkien aikana Pyhän saksalais-roomalaisen keisarikunnan keisari Kaarle V luovutti Maltalle Johanniittain ritarikunnan, jotka olivat saaren hallinnassa 1800-luvulle saakka. Tuolloin Iso-Britannia asutti saaren, joka antoi Maltalle itsehallinnon ja perustuslain vuonna 1921.
Käytännössä kaikki Maltan kansalaiset kastetaan roomalaiskatoliseen kirkkoon. Katolinen kirkko on valtionkirkko ja hallitsee Maltan sosiaalista ja kulttuurista elämää. Roomalaiskatolinen kirkko omistaa myös yli kuudesosan kaikesta saaren omaisuudesta ja julkaisee omaa päivälehteään. Roomalaiskatolisella kirkolla on vaikutusta myös saaren koulutukseen ja terveydenhuoltoon.
Tanskan ympäriajo

Pääjoukkoa vuoden 2005 toisella etapilla
Tanskan ympäriajo on Tanskassa järjestettävä ammattilaisille tarkoitettu maantiepyöräilyn kuusipäiväinen etappikilpailu. Se kuuluu toiseksi korkeimman eli UCI Continental Circuit -tason kiertueeseen. Kilpailun pääsponsori on tällä hetkellä PostNord Danmark (Tanskan posti) ja kilpailu tunnetaan myös nimellä Post Danmark Rundt. Kilpailuun osallistuu 15 kahdeksanjäsenistä joukkuetta.
Historia

Kilpailu järjestettiin ensimmäisen kerran vuosina 1985–1988 ja seitsemän vuoden tauon jälkeen vuodesta 1995. Kilpailua seuraa reitin varrella arviolta puoli miljoonaa katsojaa ja puolet tanskalaisista seuraa kilpailua median välityksellä.
Vuonna 2004 kilpailun voitti Kurt Asle Arvesen, kun hänen joukkuetoverinsa Jens Voigt antoi tämän voittaa ratkaisevan välikirin.
Vuonna 2005 Ivan Basso hallitsi kilpailua ylivoimaisesti ja voitti neljä kilpailun kuudesta etapista. Kilpailu järjestettiin samaan aikaan UCI ProTour -sarjaan kuuluvan Eneco Tourin kanssa, joten kilpailuun osallistui vain 3 ProTour -joukkuetta.
Fabian Cancellara voitti kilpailun vuonna 2006 ja vuonna 2007 Kurt Asle Arvesenista tuli kilpailun historian ensimmäinen kaksinkertainen voittaja. Tämän jälkeen Jakob Fuglsang voitti kilpailun kolme kertaa peräkkäin 2008, 2009 ja 2010.
Palkintosijat > Muut osakilpailut

Kaikkina muina vuosina paitsi 1985 ja 1995 on jaettu myös parhaan taistelijan palkinto.
Palkintosijat > Muut osakilpailut > Poistuneet osakilpailut

Vuoteen 2000 saakka järjestettiin kirikilpailu.
Vuosina 1987 ja 1988 jaettiin palkinto parhaalle tanskalaiselle ajajalle.
Joskus jaettiin palkinto parhaalle amatööriajajalle.
Aiheesta muualla

Kilpailun virallinen sivusto (tanskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Danmark Rundt
Käännös suomeksi
Kontiolahden terveysasema

| Kontiolahden terveysasema |
| --- | --- |
Osoite:  Aputie 1, 81100 Kontiolahti ( uusi Kontionlahden sote-asema: Vierevänniementie 3, Kontiolahti)
Sijainti:  Kontiolahti
Koordinaatit:  62.7635°N, 29.8444°E
Valmistumisvuosi:  (suunniteltu: 2022, Kontiolahden sote-asema) 
Suunnittelija:  (Raami Arkkitehdit Oy) 
Kerrosluku:  (3 ) 
Bruttoala:  (2 762 m2) 
Kontiolahden terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kontiolahden terveysasema on Kontiolahden kunnassa sijaitseva julkisen palvelun terveysasema. Se on avoinna arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
Terveysaseman aukioloaikojen ulkopuolella eli iltaisin, öisin ja viikonloppuisin Kontiolahdelta voi hakeutua kiireellisistä hoitoa tarvitessaan  Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).
Alkusyksyllä 2017 päätettiin, ettei Kontiolahden terveysaseman rakennusta enää peruskorjata. Sen sijaan terveysaseman rakennus päätettiin ylipaineistaa tilojen ilmanlaadun turvaamiseksi siksi aikaa, kunnes terveysasemalle saataisiin rakennettua uudet tilat noin kolmessa vuodessa. Huhtikuuhun 2018 mennessä rakennustöiden aloittamisesta ei kuitenkaan ollut vielä tehty päätöstä. Uuden sote-aseman rakentaminen alkoi marraskuussa 2020. Kolmikerroksinen ja bruttopinta-alaltaan 2 762 neliömetrin laajuinen rakennus valmistuu suunnitelmien mukaan alkuvuodesta 2022.
Kurikinton Fox

Kurikinton Fox (jap. 狐) on heinäkuussa 1984  syntynyt japanilainen indies-säveltäjä, kitaristi ja basisti. Hän on tunnettu tavastaan käyttää hifi-kuulokkeiden ja mustan pipon lisäksi kasvojensa peittona perinteistä kettunaamaria. Hänen taiteilijanimensä viittaa kurikintoniin, perinteiseen japanilaiseen uudenvuodenruokaan. Haastatteluissaan ja julkisissa esiintymisissään hän käyttää äänenmuunninta.
Hän on säveltänyt myös omia kappaleita, mutta parhaiten hänet tunnetaan Internetin keskustelupalstoilla, IRCissä ja blogeissa levinneistä soittovideoistaan, joissa hän esittää covereita tunnettujen pelien (etenkin Final Fantasy -sarjan) ja animesarjojen kappaleista. Mikäli kappaleeseen kuuluu alun perin myös laulu, hänellä on usein tapana orjallisen tulkinnan sijaan uudelleenmiksata kappale niin, että soittimet korvaavat puuttuvan laulun. Hän saattaa myös nopeuttaa tempoa, parannella joitain osuuksia ja lisätä kappaleisiin kitarasooloja.
Hänen kotisivuiltaan voi ladata näiden tulkintojen nuotteja (Arkistoitu – Internet Archive). Hänen ensimmäinen albuminsa Foxy Code julkaistiin 26.8.2008.
Aiheesta muualla

Kurikinton-fox.com (Arkistoitu – Internet Archive)
Kurikinton Fox MySpacessa
Kyle Rossiter

| Kyle Rossiter |
| --- | --- |

Henkilötiedot
Syntynyt: 31. tammikuuta 1982 (ikä 42) Edmonton, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  98 kg
Pelaajaura
Pääsarjaura:  2000–2006
Aik. seurat:  Louisville Panthers (AHL) Florida Panthers (NHL) Utah Grizzlies (AHL) San Antonio Rampage (AHL) Chicago Wolves (AHL) Atlanta Trashers (NHL) Wilkes-Barre/Scranton Penguins (AHL) KalPa (SML) HC Asiago (ITA)
NHL-varaus:  30. varaus, 1998 Florida Panthers
Kyle Rossiter (s. 9. kesäkuuta 1980 Edmonton) on kanadalainen aktiiviuransa päättänyt jääkiekkoilija, pelipaikaltaan puolustaja. Rossiter on Florida Panthersin toisen kierroksen varaus vuodelta 1998.
Rossiter pelasi uransa pääasiallisesti AHL:ssa. NHL-otteluita tilille kertyi kolmen kauden aikana vain yksitoista kappaletta Florida Panthersissa ja Atlanta Trashersissa.
Kaudella 2005–2006 Rossiter ehti pelata KalPassa 35 SM-liiga-ottelua, joissa teki pisteet 1+5 ja sai 187 jäähyminuuttia. Hänen sopimuksensa kuitenkin purettiin yhteisymmärryksessä 24. helmikuuta 2006 ja Rossiter suuntasi kohti Italiaa Asiagon joukkueeseen. Siellä hän sai 9 ottelussa aikaan 0+1 tehopisteet sekä jäähyminuutit 26. Rossiter lopetti aktiiviuransa tähän kauteen ja muutti takaisin Pohjois-Amerikkaan, kotikaupunkiinsa Edmontoniin, jossa aloitti työt kiinteistönvälittäjänä.
Aiheesta muualla

Kyle Rossiter The Internet Hockey Databasessa (englanniksi)
Kyle Rau

Kyle Rau vuonna 2015.
Kyle Rau (s. 24. lokakuuta 1992 Eden Prairie, Minnesota, Yhdysvallat) on yhdysvaltalainen jääkiekkoilija, pelipaikaltaan keskushyökkääjä.
Florida Panthers varasi Raun NHL:n vuoden 2011 varaustilaisuudessa varausnumerolla 91. Rau pelasi Panthersin organisaatiossa kausina 2015-17, jonka jälkeen hän siirtyi Minnesota Wildiin kaksisuuntaisella sopimuksella kaudella 2017-18.
Lokakuussa 2022 Rau teki yksivuotisen sopimuksen Vancouver Canucksin AHL-joukkue Abbotsford Canucksin kanssa.
Joulukuussa 2023 Rau teki yksivuotisen sopimuksen San Jose Sharksin AHL-joukkue San Jose Barracudan kanssa.
Aiheesta muualla

Kyle Rau The Internet Hockey Databasessa (englanniksi)
Kolmipäinen hartialihas

Kolmipäinen hartialihas
Kolmipäinen hartialihas eli olkapäälihas (lat. musculus deltoideus) on yksi olkaniveltä liikuttavista lihaksista. Se jakautuu kolmeen osaan. Kolmipäistä hartialihasta hermottaa kainalohermo, joka on hartiapunoksesta lähtevä hermo.
Kolmipäinen hartialihas lähtee solisluusta, olkalisäkkeestä ja lapaluusta, se kiinnittyy olkaluun hartialihaskyhmyyn. Olkapäiden pyöreä muoto johtuu kolmipäisestä hartialihaksesta. Kolmipäinen hartialihas toimii olkavarren loitontajana sekä olkanivelen koukistajana.
Lihaksen harjoittaminen

Kuntosalilla kolmipäisiä hartialihaksia voidaan harjoittaa muun muassa pystypunnerruksella sekä erilaisilla vipunostoilla.
Kultainen kynttilänjalka

| Kultainen kynttilänjalka |
| --- | --- |

Ohjaaja:  Edvin Laine Erkki Uotila (apulaisohjaaja)
Perustuu:  Toivo Kauppisen alkuperäisaiheeseen
Tuottaja:  Emil Viljanen
Säveltäjä:  Heikki Aaltoila
Kuvaaja:  Esko Töyri
Leikkaaja:  Yrjö Norta
Lavastaja:  Karl Fager
Pääosat:  Edvin Laine Mirjam Novero
Valmistustiedot
Valmistusmaa:  Suomi
Tuotantoyhtiö:  Fenno-Filmi Oy
Ensi-ilta:  1946
Alkuperäiskieli:  suomi
Aiheesta muualla
IMDb
Elonet
AllMovie
Infobox OKNimi-testi OK: 
Kultainen kynttilänjalka on Edvin Laineen ohjaama rikoselokuva vuodelta 1946.
Näyttelijät

| 0 | 1 | 2 |
| --- | --- | --- |
|  Edvin Laine  | … |  Markus Mäntylä alias Markus Hormi   |
|  Mirjam Novero  | … |  Asta Kataja   |
|  Rauha Puntti  | … |  Ulla Karpela   |
|  Esko Saha  | … |  Lauri Takala   |
|  Jalmari Rinne  | … |  pankinjohtaja Kataja   |
|  Hilja Jorma  | … |  rouva Kataja   |
|  Matti Aulos  | … |  asioitsija O. Takala   |
|  Emma Väänänen  | … |  rouva Takala   |
|  Kaarlo Saarnio  | … |  Mäntylä   |
|  Mirjami Kuosmanen  | … |  Erna   |
|  Enni Rekola  | … |  Fanny   |
|  Paavo Jännes  | … |  pastori Karpela   |
|  Verna Piponius  | … |  Stiina   |
|  Laina Laine  | … |  Adele   |
|  Anni Hämäläinen  | … |  Hedvig   |
|  Artturi Laakso  | … |  Helmeri   |
|  Uuno Montonen  | … |  kauppaneuvos Nurminen   |
|  Toivo Lahti  | … |  vanginvartija   |
|  Eila Rinne  | … |  sairaanhoitaja   |
|  Tiina Rinne  | … |  musiikkiopiston oppilas   |
|  Tommi Rinne  | … |  musiikkiopiston oppilas   |
|  Ari Laine  | … |  mieshoitaja   |
|  Otto Noro  | … |  vankipotilas   |
|  Tellervo Mäki  | … |  hotellin tarjoilija   |
|  Olga Tainio  | … |  rouva Nikander   |
|  Veikko Linna  | … |  pääjohtaja Korpi   |
|  Veikko Huuskonen  | … |  lääkäri   |
|  Lauri Kyöstilä  | … |  vankilavirkailija   |
|  Ossi Korhonen  | … |  konsuli Nikander   |
|  Pirkko Raitio  | … |  rouva Korpi   |
|  Aatu Talanne  | … |  Ullan laulunopettaja   |
Tuotanto

Elokuva perustuu Toivo Kauppisen alkuperäisaiheeseen, mutta kuvakäsikirjoituksen tekijästä ei ole varmuutta. Oletettavasti sen ovat tehneet Edvin Laine itse ja apulaisohjaaja Erkki Uotila. Kuvausten aikana käsikirjoitusta on muokattu esimerkiksi perustelemaan Astan ja Markuksen suhteen muuttumista häiden jälkeen sekä koko loppuelokuva siitä alkaen, kun Lauri varastaa kultaisen kynttilänjalan. Uotila ohjasi ne kohtaukset, joissa Laine esiintyi.
Vastaanotto

Elokuva onnistuttiin myymään Bulgariaan. Kotimaassa se ei menestynyt vaan tuotti tuotantoyhtiölle runsaasti tappiota.
Aikalaisarviossaan Raoul af Hällström (Uusi Suomi) antoi ankaraa kritiikkiä: ”Tällaisen ehkä hyvää tarkoittavan, mutta puolivillaisen käsikirjoituksen puitteissa on Edvin Laine päästetty riehumaan oikein koko rahan edestä.” Samalla linjalla oli moni muukin kriitikko.
Kuvaaja Esko Töyri saa kiitosta Kajsa Krookilta (Hufvudstadsbladet). Paula Talaskivi (Helsingin Sanomat) esitti arviossaan toisaalta kiitosta, toisaalta kritiikkiä: ”Ohjaajan - - innostuksesta tehtäväänsä kaiketi johtuu, että elokuva onkin saanut tavallista enemmän hänen persoonallisia piirteitään, vikoineen ja ansioineen. - -  Hillitympi sävy olisi ylimalkaan auttanut paljon, sillä sen avulla olisi varmasti myös vältytty monesta turhasta ja epämieluisasta karkeudesta.” Hyvin selvän kiitoksen antoi kuitenkin Olavi Vesterdahl (Aamulehti), jonka mielestä elokuvassa on demonista voimaa ja taiteellista kunnianhimoa, ja se tarkoitti uutta aluevaltausta suomalaiselle elokuvalle. Edvin Laineen näyttelijäsuoritus sai monelta kiitosta.
Kirvesjärvi (Orivesi, itäinen)

| Kirvesjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′17″N, 24°12′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Kirvesjärveen 
Järvinumero:  35.745.1.013
Mittaustietoja
Pinnankorkeus:  176,3 m  
Rantaviiva:  0,551 km  
Pinta-ala:  1,556 ha  
Saaria:  ei saaria  
 fiKirvesjärvi 
Kirvesjärvi  on Pirkanmaalla Oriveden Yröskulmalla sijaitseva järvi. Samalla alueella on kolme järveä, joilla on sama nimi. Järvillä on kartoissa yhteisnimenä Kirvesjärvet.
Maantietoa

Järven pinta-ala on 1,6 hehtaaria, se on 200 metriä pitkä ja 150 metriä leveä. Se sijaitsee Siikanevan eteläpuolella kohoavalla mäkisellä järvialueella, jossa järven ympäristö on alavaa suovaltaista metsämaata. Järvi on kolmesta Kirvesjärvistä itäisin ja sillä on kartan mukaan yksi saari. Järven rantaviivan pituus on 550 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueeseen (35.74), jonka Kooninjoen valuma-alueeseen (35.745) järvi kuuluu. Järven vedenpinnan korkeus on 176,3 metriä mpy. Siihen on johdettu kaksi suo-ojaa ja koillisrantaan tulee Ison Vuorijärven laskuoja. Kirvesjärven laskuoja laskee läntiseen Kirvesjärveen.
Kultatikat

| Kultatikat |
| --- | --- |
 Kultatikka (Colaptes auratus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Kultatikat Colaptes  Swainson, 1825
Katso myös
   Kultatikat Wikispeciesissä   Kultatikat Commonsissa 
Infobox OKNimi-testi OK: 
Kultatikat (Colaptes) on tikkojen heimoon kuuluva lintusuku.
Kultatikkoihin (Colaptes) kuuluvia lajeja

Andienkultatikka (Colaptes rupicola)
Brasiliankultatikka (Colaptes campestris)
Chilenkultatikka (Colaptes pitius)
Harmaalakkitikka (Colaptes auricularis)
Kaunotikka (Colaptes rivolii)
Kultatikka (Colaptes auratus)
Kultavatsatikka (Colaptes punctigula)
Kuubankultatikka (Colaptes fernandinae)
Perunkultatikka (Colaptes atricollis)
Sonorankultatikka (Colaptes chrysoides)
Viherkultatikka (Colaptes melanochloros)
Viidakkotikka (Colaptes rubiginosus)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Tane Ikai

Tane Ikai (18. tammikuuta 1879 – 12. heinäkuuta 1995) oli Japanin historian neljänneksi tai viidenneksi vanhin sekä maailman historian kolmanneksitoista tai neljänneksitoista vanhin ihminen. Epävarmuuden järjestyksessä selittää Shigechiyo Izumin (väitetysti 120) kiistelty asema maailman toiseksi vanhimpana ihmisenä.
Ikai eli 116 vuotta ja 175 päivää. Hän on kiistatta historian neljänneksi iäkkäin tunnettu japanilainen ja aasialainen nainen. Hän ei kuitenkaan koskaan ollut maailman vanhin elossa oleva ihminen, sillä Jeanne Calment eli vuoteen 1997. Japanilaisista ja aasialaisista häntä vanhemmaksi ovat eläneet todistetusti ainoastaan Misao Ōkawa, joka kuoli 1. huhtikuuta 2015 117 vuoden ja 27 päivän iässä, Nabi Tajima, joka kuoli 21. huhtikuuta 2018 117 vuoden ja 260 päivän iässä, Chiyo Miyako, joka kuoli 22. heinäkuuta 2018 117 vuoden ja 81 päivän iässä, sekä Kane Tanaka, joka kuoli 19. huhtikuuta 2022 119 vuoden ja 107 päivän iässä.
Ikai menehtyi munuaisvaurioon vuonna 1995.
Kultatokko

| Kultatokko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Tokot Gobius
Laji::  auratus
Kaksiosainen nimi
 Gobius auratus  Risso, 1810 
Infobox OKVirheellinen NIMI-arvoIUCN-testi OK: 
Kultatokko (Gobius auratus) on tokkojen sukuun (Gobius) ja samannimiseen heimoon (Gobiidae) kuuluva ahvenkalalaji. Sen kuvasi ensimmäisenä Antoine Risso vuonna 1810.
Elinympäristö

Se elää 5–80 metrin, tai yleensä kuitenkin 5–30 metrin, syvyydessä. Se viihtyy 15–20 °C lämpöisissä merivesissä.
Levinneisyysalue

Sitä tavataan ainakin Välimeressä ja Itä-Atlantilla pohjoisesta Espanjasta Madeiralle ja Kanariansaarille yltävällä alueella.
Kuningattaren rakastaja

| Kuningattaren rakastaja> Der Favorit der Königin |
| --- | --- |
Ohjaaja:  Franz Seitz
Käsikirjoittaja:  Alfred Schirokauer Franz Seitz
Perustuu:  Georg Hirschfeldin näytelmään Das zweite Leben
Kuvaaja:  Franz F. Planer Karl Attenberger
Pääosat:  Hanna Ralph Maria Mindszenty Alf Blütecher Wilhelm Kaiser-Heyl
Valmistustiedot
Valmistusmaa:  Saksa
Tuotantoyhtiö:  Münchener Lichtspiel-Kunst AG (Emelka)
Levittäjä:  Bavaria Film
Ensi-ilta:  1922
Kesto:  80 min
Alkuperäiskieli:  saksa
Aiheesta muualla
IMDb 
Elonet
Infobox OKNimi-testi OK: 
Kuningattaren rakastaja (Der Favorit der Königin) on Franz Seitzin ohjaama mustavalkoinen mykkäelokuva vuodelta 1922.
Elokuvan käsikirjoitus perustuu Georg Hirschfeldin näytelmään Das zweite Leben.
Elokuvan ensi-ilta Suomessa oli 14. lokakuuta 1924 Helsingissä elokuvateatteri Unionissa.
Näyttelijät

(DHM:n näyttelijäluettelo on laajempi kuin Imdb:n luettelo)
| 0 | 1 | 2 |
| --- | --- | --- |
|  Hanna Ralph  | … |  kuningatar   |
|  Maria Mindszenty  | … |  Evelyne   |
|  Alf Blütecher  | … |  Arthur Lyde   |
|  Wilhelm Kaiser-Heyl  | … |  sir Gordon Pembroke   |
|  Erich Kaiser-Titz  | … |  lordi Surrey   |
|  Oscar Marion  | … |  jaarli Warwick   |
|  Albert Patry  | … |  lordikansleri   |
|  Carl Goetz  | … |  narri   |
|  Ferdinand Martini  | … |  Tom, Leichenhändler   |
|  Max Schreck  | … |  Jack, Leichenhändler   |
|  Otto Kronburger  | … |  eversti Fitzgerald   |
|  Josef Karma  | … |  tohtori  Jefferson   |
|  Elise Aulinger  | … |  Zofe   |
|  Fritz Kampers  | … |  Wachmann   |
|  Hans Schwartze  | … |     |
|  Carl Österreicher  | … |     |
Tane (jumala)

Kaiverrettu puinen Tane -jumalan veistos Aucklandin eläintarhassa.
Tane on metsän jumala polynesialaisessa mytologiassa. Hänen tarunsa alkaa ajasta, jolloin jumalia oli tuskin lainkaan eikä ihmisiä ollenkaan. Tane hoiti metsiään. Hän halusi vaimon, mutta ensimmäisten jumalien, Papatuanukun ja Rangin, lapset olivat poikia. Ensin hän yritti vietellä äitinsä, mutta tämä torjui lähentelyn. Lopulta Tane onnistui saamaan puolisoita, mutta heidän jälkeläisistään tuli matelijoita, kiviä ja jokia. Tämä ei tyydyttänyt Tanea. Vihdoin hän meni rannalle ja muotoili savesta ja hiekasta naisen. Hän puhalsi naiseen elämän ja antoi hänelle nimeksi Hine-hau-one ("Maasta tehty neito"). He saivat tyttären, Hine-titaman ("Aamunkoiton neidon"). Tytär ei tiennyt kuka hänen isänsä oli ja myöntyi aikuistuttuaan Tanen toiseksi vaimoksi. Kyläillessään paikallisten asukkaiden luona Hine-titama sai tietää olevansa Tanen lapsi. Hän järkyttyi ja pakeni universumin synkimpään paikkaan, manalaan, Pon eli pimeyden valtakuntaan. Ennen pitkää Tane huomasi vaimonsa kadonneen. Hän lähti etsimään, ja kuuli vihdoin surullisen laulun. Siinä kysyttiin: "Oletko sinä Tane, minun isäni?". Hine-titama käski isänsä pysyä valon maailmassa, olla hyvä lapsilleen ja antaa tyttärensä jäädä manalaan. Tästä alkaen kaikkien ihmisten ja eläinten on täytynyt kuolla, ja Aamunkoiton neitoa on kutsuttu Hine-nui-te-poksi, Pimeyden suureksi jumalattareksi. Näin Tanesta, luonnon ystävästä, tuli kuoleman luoja. Maorien myytit kuvaavat kuolemista ryömimisenä nukkuvan Äiti kuoleman kohtuun.
Konpantzia

| Konpantzia |
| --- | --- |
 Konpantzia Bidasoa-joen ylittävältä sillalta kuvattuna. Vasemmalla Irun (Espanja) ja oikealla Hendaye (Ranska).
Maantiede
Muut nimet:  Isla de los Faisanes, Île des Faisans, Île de l’hôpital, Île de la Conférence
Sijainti:  43°20′34″N, 1°45′54″W
Pinta-ala:  0,002 km²
Valtio
Valtio:  Espanja ja Ranska
Alue:  Gipuzkoa ja Pyrénées-Atlantiques
Kunta:  Irun ja Hendaye
Väestö
Väkiluku:  0
Infobox OKNimi-testi OK: 
Konpantzia (esp. Isla de los Faisanes, ransk. Île des Faisans, Île de l’hôpital, Île de la Conférence) on saari Bidasoa-joessa Baskimaalla. Baskin kielellä saaren nimi on Konpantzia. Saari on kondominaatti eli yhteishallintoalue. Sitä hallitsevat sekä Espanjan Gipuzkoan maakuntaan kuuluva Irunin kaupunki että Ranskan Pyrénées-Atlantiquesin departementtiin kuuluva Hendayen kaupunki. Kumpikin valtio vastaa saaresta puolen vuoden jakson ajan. Konpantzian pinta-ala on 2 000 m².
Konpantzialla allekirjoitettiin Pyreneiden rauhansopimus vuonna 1659 Espanjan Luis de Haron ja Ranskan Kardinaali Mazarinin välisten neuvottelujen jälkeen. Saarella on nykyisin monoliitti tämän tapahtuman muistoksi. Lisäksi saarella on vaihdettu muun muassa panttivankeja.
Aiheesta muualla

Kuvia tai muita tiedostoja aiheesta Konpantzia Wikimedia Commonsissa
Konpantzia Google Mapsissa (englanniksi)